techiaith/cofnodycynulliad_en-cy huggingface dataset:
English: Can I just say to my colleague Jack Sargeant I'd be very interested in joining that cross-party group? Minister, going back about 10 years I recall Cadwyn Clwyd, a regional development agency, secured £14 million of EU funding to boost the rural economy in Flintshire and Denbighshire. Other funding came in to agencies across north Wales such as Northern Marches Cymru, Menter a Busnes and Menter Môn. This funding helped many food promotion schemes, such as the Mold food festival, and funding of a local produce centre at the National Eisteddfod, with 16 food and drink suppliers from across north Wales. It's helped establish the Clwydian range food trail, and helped fund the Denbigh plum project, to name but a few. But Minister, I am concerned about the loss of European funding to the food sector via Welsh Government. Will there be replacement funding from the UK Government as promised, do you know? Diolch.
Welsh: A gaf fi ddweud wrth fy nghyd-Aelod, Jack Sargeant, y byddai gennyf ddiddordeb mawr mewn ymuno â'r grŵp trawsbleidiol hwnnw? Weinidog, os caf fynd yn ôl tua 10 mlynedd, rwy'n cofio Cadwyn Clwyd, asiantaeth ddatblygu ranbarthol, yn sicrhau £14 miliwn o gyllid yr UE i hybu'r economi wledig yn sir y Fflint a sir Ddinbych. Daeth mwy o gyllid i mewn i asiantaethau ar draws gogledd Cymru fel Partneriaeth Gogledd Gororau Cymru, Menter a Busnes a Menter Môn. Roedd yr arian hwn yn gymorth i lawer o gynlluniau hyrwyddo bwyd, megis gŵyl fwyd yr Wyddgrug, ac ariannu canolfan gynnyrch leol yn yr Eisteddfod Genedlaethol, gydag 16 o gyflenwyr bwyd a diod o bob rhan o ogledd Cymru. Mae wedi helpu i sefydlu llwybr bwyd bryniau Clwyd, ac wedi helpu i ariannu prosiect eirin Dinbych, ymhlith pethau eraill. Ond Weinidog, rwy'n pryderu am golli cyllid Ewropeaidd i'r sector bwyd drwy Lywodraeth Cymru. A ydych chi'n gwybod y daw arian newydd gan Lywodraeth y DU fel yr addawyd? Diolch.
English: So, the food and drink industry will continue to receive significant funding through the RDP until that programme ends in 2023. Unfortunately, 'no' is the short answer to your question. Wales will lose out over £106 million of replacement EU funding for rural development over the spending review period. That's on top of the £137 million that I didn't receive from the UK Government during this financial year, so that 'not a penny less' mantra I'm afraid sounds very hollow. You will be aware that myself and my ministerial colleagues, particularly the Minister for Finance and Local Government, have continued to lobby the UK Government, particularly around the methodology that they've used to do their sums. We've now got, obviously, to take that into consideration as we bring forward the draft budget next week. I would just say, though, that food festivals, I think, are an excellent way of promoting our wonderful Welsh food and drink and I've done all I can to continue to promote them, obviously, and support them. We haven't been able to hold as many virtually this year as we would want to - sorry, in person - but we have managed to do some virtual work over the past year also.
Welsh: Bydd y diwydiant bwyd a diod yn parhau i dderbyn cyllid sylweddol drwy'r rhaglen datblygu gwledig hyd nes y daw'r rhaglen honno i ben yn 2023. Yn anffodus, 'na' yw'r ateb byr i'ch cwestiwn. Bydd Cymru'n colli dros £106 miliwn o gyllid newydd yr UE ar gyfer datblygu gwledig dros gyfnod yr adolygiad o wariant. Mae hynny ar ben y £137 miliwn nad wyf wedi'i gael gan Lywodraeth y DU yn ystod y flwyddyn ariannol hon, felly mae'r mantra 'dim ceiniog yn llai' yn swnio'n wag iawn, mae arnaf ofn. Fe fyddwch yn gwybod fy mod i a fy nghyd-Weinidogion, yn enwedig y Gweinidog Cyllid a Llywodraeth Leol, wedi parhau i lobïo Llywodraeth y DU, yn enwedig ar y fethodoleg y maent wedi'i defnyddio i wneud eu symiau. Yn amlwg, mae'n rhaid inni ystyried hynny wrth inni gyflwyno'r gyllideb ddrafft yr wythnos nesaf. Fodd bynnag, hoffwn ddweud bod gwyliau bwyd yn ffordd ragorol yn fy marn i o hyrwyddo ein bwyd a'n diod gwych o Gymru ac rwyf wedi gwneud popeth a allaf i barhau i'w hyrwyddo, yn amlwg, a'u cefnogi. Nid ydym wedi gallu cynnal cymaint o rai rhithwir eleni ag y byddem wedi bod eisiau - rhai yn y cnawd, mae'n ddrwg gennyf - ond rydym wedi llwyddo i wneud rhywfaint o waith rhithwir dros y flwyddyn ddiwethaf hefyd.
English: I feel I need to say, in the interests of balance, given the long list of food and drink from the north that was just promoted by its Members, that other food and drink is available from other parts of Wales, and available to all before Christmas, hopefully.
Welsh: Er tegwch, o ystyried y rhestr hir o fwydydd a diodydd o'r gogledd a hyrwyddwyd gan yr Aelodau yn awr, teimlaf fod angen imi ddweud bod bwyd a diod arall ar gael o rannau eraill o Gymru, ac ar gael i bawb cyn y Nadolig, gobeithio.
English: Questions now from party spokespeople.
Welsh: Cwestiynau yn awr gan lefarwyr y pleidiau.
English: Diolch, Llywydd, and firstly, can I start by wishing the Minister a very merry Christmas and by thanking her for the honest and open dialogue that she and I have had in respect of this portfolio? Minister, I've raised the issue of unspent and misspent rural development plan money in the Chamber on several occasions already, and I would like to focus on the 'free tree for every household' scheme announced to great fanfare on 6 December by the Deputy Minister for Climate Change. Given that funding for tree planting lies within your portfolio, you hold the purse strings, as it were. So, can you provide details about the cost of this scheme, whether this is new money or reallocated money, and, finally, can you provide reassurances that, if this is reallocated money, that it is not being taken away from supporting the agricultural industry?
Welsh: Diolch, Lywydd, ac yn gyntaf, a gaf fi ddechrau drwy ddymuno Nadolig llawen iawn i'r Gweinidog a thrwy ddiolch iddi am y ddeialog onest ac agored a gafodd hi a minnau ynglŷn â'r portffolio hwn? Weinidog, rwyf wedi crybwyll arian cynllun datblygu gwledig nas gwariwyd neu a gamwariwyd yn y Siambr ar sawl achlysur eisoes, a hoffwn ganolbwyntio ar y cynllun 'coeden am ddim i bob cartref' y gwnaethpwyd sioe fawr o'i gyhoeddi ar 6 Rhagfyr gan y Dirprwy Weinidog Newid Hinsawdd. O ystyried bod y cyllid ar gyfer plannu coed o fewn eich portffolio chi, yn eich llaw chi y mae'r pwrs, fel petai. Felly, a allwch chi roi manylion am gost y cynllun hwn, boed yn arian newydd neu'n arian wedi'i ailddyrannu, ac yn olaf, a allwch roi sicrwydd, os yw'n arian wedi'i ailddyrannu, nad yw'n arian a fyddai'n mynd fel arall tuag at gefnogi'r diwydiant amaethyddol?
English: Thank you, and I would like to wish Sam Kurtz and all Members a very peaceful and happy Christmas and best wishes for next year. This actually sits, as you say, within the portfolio of the Minister for Climate Change and was announced by the Deputy Minister for Climate Change. I hold the purse strings for some, but not all, and the policy that you just referred to that was announced by the Deputy Minister for Climate Change sits within - the funding sits within his portfolio.
Welsh: Diolch, a hoffwn ddymuno Nadolig heddychlon a hapus iawn i Sam Kurtz a'r holl Aelodau a dymuniadau gorau ar gyfer y flwyddyn nesaf. Daw hyn o fewn portffolio'r Gweinidog Newid Hinsawdd fel y dywedwch ac fe'i cyhoeddwyd gan y Dirprwy Weinidog Newid Hinsawdd. Yn fy llaw i y mae'r pwrs ar gyfer rhai pethau, ond nid popeth, ac mae'r polisi rydych newydd gyfeirio ato a gyhoeddwyd gan y Dirprwy Weinidog Newid Hinsawdd - mae'r cyllid yn rhan o'i bortffolio ef.
English: Thank you, Minister - thank you for that clarification. I'm sure that you were as horrified as I was, Minister, when, earlier this week, BBC Wales, in a documentary of theirs, highlighted the cropping of bulldog puppy ears to increase the dogs' value to breeders and desirability to new owners. The documentary heard how puppies with cropped ears can sell for an additional £1,500, making this cruel practice a valuable enterprise to criminals. Whilst ear cropping is illegal in the UK, there is no law surrounding the right to import these animals into the UK. But, whilst accepting that importing animals is a reserved matter, you do have enforcement powers if these puppies are sold or owned by Welsh residents. Therefore, what actions are you taking, in partnership with the UK Government, to address this distressing form of animal abuse, and will you provide greater powers to the RSPCA to deal with animal cruelty?
Welsh: Diolch, Weinidog - diolch am yr eglurhad hwnnw. Rwy'n siŵr eich bod wedi eich dychryn lawn cymaint â minnau, Weinidog, pan dynnodd BBC Wales sylw mewn rhaglen ddogfen yn gynharach yr wythnos hon at docio clustiau cŵn tarw bach i gynyddu gwerth y cŵn i fridwyr a'u gwneud yn ddeniadol i berchnogion newydd. Clywodd y rhaglen ddogfen sut y gall cŵn bach sydd â'u clustiau wedi'u tocio werthu am £1,500 ychwanegol, gan wneud yr arfer creulon hwn yn fenter werthfawr i droseddwyr. Er bod tocio clustiau yn anghyfreithlon yn y DU, nid oes unrhyw ddeddf yn gwahardd yr hawl i fewnforio'r anifeiliaid hyn i'r DU. Ond er ein bod yn derbyn bod mewnforio anifeiliaid yn fater a gadwyd yn ôl, mae gennych bwerau gorfodi os caiff y cŵn bach hyn eu gwerthu i drigolion Cymru neu os ydynt ym mherchnogaeth trigolion Cymru. Felly, pa gamau rydych yn eu cymryd, mewn partneriaeth â Llywodraeth y DU, i fynd i'r afael â'r math gofidus hwn o gam-drin anifeiliaid, ac a wnewch chi roi mwy o bwerau i'r RSPCA i ymladd creulondeb i anifeiliaid?
English: Thank you. Yes, I was absolutely appalled to see the programme that you referred to. Ear cropping of dogs is illegal, it's unnecessary and I'm sure it's incredibly painful and there are no welfare or health benefits for the dog. It's carried out only, really, for cosmetic reasons, to make the dogs look tougher, and I just think it is absolutely abhorrent. The forthcoming Animal Welfare (Kept Animals) Bill does seek to restrict the import of dogs. As you say, obviously, it's a UK Government Bill, but it does seek to restrict the import of dogs and puppies that have been subject to mutilations, and obviously that includes ear cropping. And I think restricting the importation of them will significantly then strengthen the ability of our enforcement officers to be able to identify such dogs more easily and prosecute those involved in illegal ear cropping in Wales and across the UK. So, we will continue to work with the UK Government, bringing forward a legislative consent motion in relation to this.
Welsh: Diolch. Do, arswydais wrth weld y rhaglen y cyfeirioch chi ati. Mae tocio clustiau cŵn yn anghyfreithlon, mae'n ddiangen ac rwy'n siŵr ei fod yn hynod o boenus ac nid oes unrhyw fanteision i les nac iechyd y ci. Am resymau cosmetig yn unig y caiff ei wneud mewn gwirionedd, er mwyn gwneud i'r cŵn edrych yn fwy milain, a chredaf ei fod yn gwbl wrthun. Mae'r Bil Lles Anifeiliaid (Anifeiliaid a Gedwir) sydd ar y ffordd yn ceisio cyfyngu ar fewnforio cŵn. Fel y dywedwch, Bil Llywodraeth y DU ydyw wrth gwrs, ond mae'n ceisio cyfyngu ar fewnforio cŵn a chŵn bach sydd wedi cael eu hanffurfio, ac yn amlwg mae hynny'n cynnwys tocio clustiau. A chredaf y bydd cyfyngu ar eu mewnforio yn cryfhau gallu ein swyddogion gorfodi i allu adnabod cŵn o'r fath yn haws ac erlyn y rhai sy'n ymwneud â thocio clustiau'n anghyfreithlon yng Nghymru a ledled y DU. Felly, byddwn yn parhau i weithio gyda Llywodraeth y DU, ac yn cyflwyno cynnig cydsyniad deddfwriaethol mewn perthynas â hyn.
English: Thank you. And finally, Minister, I was pleased to lead the Welsh Conservatives' animal welfare debate last month, which saw the Government defeated and the motion pass unamended in the Senedd. The balanced and open-minded approach taken by all during the debate was welcome, and I hope that this can continue. I am aware of a letter that you have received from the Companion Animals Welfare Group Wales, which, whilst welcoming some aspects of your Government's animal welfare action plan, expressed concern over some of what was omitted. One such issue was the lack of any reference to the introduction of regulations on cat breeding. Can I seek your commitment today for the Welsh Government to put cat and dog breeding regulations on an equal footing and to ensure that kittens bred in Wales will be able to enjoy the same high levels of welfare and protection that is afforded to their canine counterparts?
Welsh: Diolch. Ac yn olaf, Weinidog, roeddwn yn falch o arwain dadl y Ceidwadwyr Cymreig ar les anifeiliaid y mis diwethaf, a welodd y Llywodraeth yn cael ei threchu a'r cynnig yn cael ei basio heb ei ddiwygio yn y Senedd. Roedd hi'n braf gweld yr agwedd gytbwys a meddwl agored a oedd gan bawb yn ystod y ddadl, ac rwy'n gobeithio y gall hyn barhau. Rwy'n ymwybodol o lythyr a gawsoch gan Grŵp Lles Anifeiliaid Anwes Cymru, a fynegodd bryder ynghylch peth o'r hyn a hepgorwyd, er ei fod yn croesawu rhai agweddau ar gynllun gweithredu lles anifeiliaid eich Llywodraeth. Un mater felly oedd absenoldeb unrhyw gyfeiriad at gyflwyno rheoliadau ar fridio cathod. A gaf fi ofyn am eich ymrwymiad heddiw i sicrhau bod Llywodraeth Cymru yn rhoi rheoliadau bridio cathod a chŵn ar sail gyfartal a sicrhau y bydd cathod bach a gaiff eu bridio yng Nghymru yn gallu mwynhau'r un lefelau uchel o les a diogelwch ag a roddir i gŵn bach?
English: Yes, absolutely. I'm looking at what we can do in relation to that, just as I'm looking at microchipping cats as well. And once I respond to the correspondence that Sam Kurtz refers to, I'll be very happy to share that.
Welsh: Yn bendant. Rwy'n edrych ar yr hyn y gallwn ei wneud mewn perthynas â hynny, yn union fel rwy'n edrych ar ficrosglodynnu cathod hefyd. A phan fyddaf yn ymateb i'r ohebiaeth y mae Sam Kurtz yn cyfeirio ati, byddaf yn hapus iawn i rannu hynny.
English: Diolch, Dirprwy Lywydd. Minister, you'll be aware, of course, that a shortage of vets in Wales is still a problem for us here, and that's been exacerbated by Brexit and the pandemic as well, of course. Now, the British Veterinary Association says that more vet school places are part of the answer, and the official opening last week of Aberystwyth University school of veterinary science is certainly to be welcomed. The veterinary students there, of course, will be spending just the first two years at Aberystwyth University, followed then by three years studying at the Royal Veterinary College's Hawkshead campus in Hertfordshire. Now, meanwhile, Scotland of course has two veterinary schools and England nine, all of them offering the full five-year courses leading to a full degree. So, do you agree with me, Minister, that if the shortage of vets in Wales is ever to be properly resolved, then Wales needs a full vet school, offering its own five-year degree courses? And if you do agree, and I trust that you do, will you therefore open discussions with Aberystwyth University, and the agricultural sector more widely, to consider how the Aberystwyth course can be rapidly developed into a full five-year course, with the necessary facilities, to help resolve the vet shortage that we have here in Wales?
Welsh: Diolch, Ddirprwy Lywydd. Weinidog, fe fyddwch yn ymwybodol, wrth gwrs, fod prinder milfeddygon yng Nghymru yn dal i fod yn broblem i ni yma, ac mae wedi'i waethygu gan Brexit a'r pandemig hefyd wrth gwrs. Nawr, mae Cymdeithas Milfeddygon Prydain yn dweud bod mwy o lefydd mewn ysgolion milfeddygol yn rhan o'r ateb, ac roedd agoriad swyddogol ysgol gwyddor filfeddygol Prifysgol Aberystwyth yr wythnos diwethaf yn sicr i'w groesawu. Bydd y myfyrwyr milfeddygol yno, wrth gwrs, yn treulio'r ddwy flynedd gyntaf ym Mhrifysgol Aberystwyth, a thair blynedd wedyn yn astudio ar gampws Coleg Milfeddygol Brenhinol Hawkshead yn Swydd Hertford. Nawr, yn y cyfamser, mae gan yr Alban ddwy ysgol filfeddygol ac mae naw yn Lloegr, a phob un ohonynt yn cynnig y cyrsiau pum mlynedd llawn sy'n arwain at radd lawn. Felly, Weinidog, os ydym am ddatrys prinder milfeddygon yng Nghymru yn iawn, a ydych yn cytuno fod angen ysgol filfeddygol lawn ar Gymru, sy'n cynnig ei chyrsiau gradd pum mlynedd ei hun? Ac os ydych chi'n cytuno, ac rwy'n hyderus eich bod, a wnewch chi agor trafodaethau gyda Phrifysgol Aberystwyth, a'r sector amaethyddol yn ehangach, i ystyried sut y gellir datblygu cwrs Aberystwyth yn gwrs pum mlynedd llawn a hynny'n gyflym, gyda'r cyfleusterau angenrheidiol, i helpu i ddatrys y prinder milfeddygon sydd gennym yma yng Nghymru?
English: Thank you. I think Llyr Huws Gruffydd makes a really important point about a shortage of vets. And I would add to the list that you've mentioned, in relation to leaving the European Union and Brexit, the avian influenza outbreak that, unfortunately, we have across the UK. We've now got 52 cases, and you can imagine the veterinary capacity that the AI outbreaks are taking also. I was very pleased to see Aberystwyth University - the veterinary school there - opened last week. Unfortunately, I wasn't able to attend the opening, but I did visit there - I think it was in October - to have a look at it myself, and was very impressed. And I know Christianne Glossop, who I think has worked on ensuring that that happened over the last 18 years, was very pleased. And I do think it is a first step. I was due to meet with the Minister for education on Monday to see what more we could do to support Aber University in relation to this, but, unfortunately, I think the meeting is now next week. But I think it's something that should be explored, and I'll be very happy to update Members following the meeting I have with the Minister for education.
Welsh: Diolch. Credaf fod Llyr Huws Gruffydd yn gwneud pwynt pwysig iawn am brinder milfeddygon. A hoffwn ychwanegu at y rhestr rydych wedi sôn amdani, mewn perthynas â gadael yr Undeb Ewropeaidd a Brexit, yr achosion o ffliw adar sydd gennym ar draws y DU yn anffodus. Erbyn hyn mae gennym 52 o achosion, a gallwch ddychmygu'r capasiti milfeddygol y mae'r achosion o ffliw adar yn ei lyncu hefyd. Roeddwn yn falch iawn o weld Prifysgol Aberystwyth - yr ysgol filfeddygol yno - yn cael ei hagor yr wythnos diwethaf. Yn anffodus, ni allwn fynychu'r agoriad, ond cefais ymweliad - ym mis Hydref rwy'n credu - i'w weld drosof fy hun, ac fe wnaeth argraff fawr arnaf. Ac rwy'n gwybod bod Christianne Glossop, sydd wedi gweithio ar sicrhau bod hynny'n digwydd dros y 18 mlynedd diwethaf, yn falch dros ben. Ac rwy'n credu ei fod yn gam cyntaf. Roeddwn i fod i gyfarfod â'r Gweinidog addysg ddydd Llun i weld beth arall y gallem ei wneud i gefnogi prifysgol Aber mewn perthynas â hyn, ond yn anffodus, rwy'n credu mai'r wythnos nesaf y mae'r cyfarfod yn awr. Ond rwy'n credu ei fod yn rhywbeth y dylid ei archwilio, a byddaf yn hapus iawn i roi'r wybodaeth ddiweddaraf i'r Aelodau yn dilyn y cyfarfod a gaf gyda'r Gweinidog addysg.
English: Thank you, Minister. I think it's important that we don't presume that it's 'job done', because, clearly, it's the beginning of a journey, and we'd like to see it pursued as swiftly as possible. Diolch. Now, mental health support, of course, is also a crucial aspect of support for young people in the agricultural sector. In October, in response to a question from my Plaid Cymru colleague Cefin Campbell, you said that support for mental health charities within the farming sector is, and I'll quote, 'something I keep a very close eye on, and, if there's anything further I can do to help, I will certainly be happy to do so.' Now, recently, at the winter fair, the DPJ Foundation raised concerns that, whilst they currently do get some support, of course, from the Welsh Government, there isn't that longer-term certainty of funding. And I know other rural mental health organisations would share the same concern. So, given your previous commitments on the floor of the Senedd, and of course ahead of the budget publication next week, could you maybe tell us whether you intend to introduce a long-term funding plan for mental health charities such as the DPJ Foundation?
Welsh: Diolch, Weinidog. Rwy'n credu ei bod yn bwysig nad ydym yn tybio bod y gwaith ar ben, oherwydd yn amlwg, dechrau'r daith yw hyn, a hoffem ei weld yn cael ei wneud cyn gynted â phosibl. Diolch. Nawr, agwedd hanfodol arall ar gymorth i bobl ifanc yn y sector amaethyddol yw cymorth iechyd meddwl wrth gwrs. Ym mis Hydref, mewn ymateb i gwestiwn gan fy nghyd-Aelod Plaid Cymru, Cefin Campbell, fe ddywedoch chi fod cefnogaeth i elusennau iechyd meddwl yn y sector ffermio, ac rwy'n dyfynnu, 'yn rhywbeth rwy'n cadw llygad barcud arno, ac os oes unrhyw beth arall y gallaf ei wneud i helpu, rwy'n sicr yn hapus i wneud hynny.' Nawr, yn ddiweddar, yn y ffair aeaf, mynegodd Sefydliad DPJ bryderon, er eu bod yn cael rhywfaint o gefnogaeth ar hyn o bryd gan Lywodraeth Cymru wrth gwrs, nad oes sicrwydd mwy hirdymor o gyllid. Ac rwy'n gwybod y byddai sefydliadau iechyd meddwl gwledig eraill yn rhannu'r un pryder. Felly, o ystyried eich ymrwymiadau blaenorol ar lawr y Senedd, a chyn cyhoeddi'r gyllideb yr wythnos nesaf wrth gwrs, a allech ddweud wrthym a ydych yn bwriadu cyflwyno cynllun ariannu hirdymor ar gyfer elusennau iechyd meddwl fel Sefydliad DPJ?
English: Thank you. I met with the mental health charities in the agricultural sector at the winter fair myself, and it was representatives of, I think, about six of them, where we did discuss, obviously, the challenges they are - . You'll appreciate it's very hard to give long-term commitments - I'm not sure what you mean by 'long term' - but certainly I intend to continue to support them, both financially and also with officials' time as well, because my officials work very closely with them. And I attend - certainly, over the duration of the pandemic, I've attended many meetings of the group that came together under an umbrella to support our agriculture sector. So, I will continue, certainly, to do that. As I say, I'm unclear what you mean by 'long term', but I will certainly, in the course of our budget, commit to funding.
Welsh: Diolch. Cyfarfûm â'r elusennau iechyd meddwl yn y sector amaethyddol yn y ffair aeaf fy hun, ac roedd yno gynrychiolwyr o tua chwech ohonynt, rwy'n credu, ac yn amlwg, buom yn trafod yr heriau - . Fe fyddwch yn deall ei bod yn anodd iawn rhoi ymrwymiadau hirdymor - nid wyf yn siŵr beth a olygwch wrth 'hirdymor' - ond yn sicr rwy'n bwriadu parhau i'w cefnogi, yn ariannol a hefyd gydag amser swyddogion, oherwydd mae fy swyddogion yn gweithio'n agos iawn gyda hwy. Ac rwy'n mynychu - yn sicr, dros gyfnod y pandemig, rwyf wedi mynychu llawer o gyfarfodydd y grŵp a ddaeth ynghyd o dan ymbarél i gefnogi ein sector amaethyddol. Felly, byddaf yn parhau i wneud hynny, yn sicr. Fel y dywedaf, nid wyf yn glir beth a olygwch wrth 'hirdymor', ond yn ystod proses y gyllideb, byddaf yn sicr yn ymrwymo i gyllid.